Vaatasin kogu mesila üle, panin korpuseid juure, enamus tarusid on juba kolmes korpuses ja arenevad edukalt. Osa on mahajäämust ka, kevad näitas kätte, kus on nõrgemad emad, need on nüüd ühes korpuses alles, neid saab hiljem tugevdada, kui ma saan uued emad. Rääkisin täna vennaga juttu, vend  ütles sedasama, ja tema paneb oma nõrkasid kokku. Mina nõrku omavahel kokku ei pane, sealt ei tule ikka korralikku peret, nõrga võib tugevaga ühendada, saab veel tugevama. See on nagu omal ajal, kui ma laps olin, ja kui kolhoosid tehti, siis oli üks parteitegelane ka siin kolhoosis. Rahvas kutsus teda Takkalükkajaks. Tema selgitas alati rahvale, kui tähtis on väiksed vaesed kolhoosid kokku panna, siis tuleb suur ja rikas. Mehed jälle naersid, et kui sa paned vaesed kokku, seda rikast ei tule, tuleb suur ja  veel vaesem, ja nii välja kukkuski.